stanford-oval/wikipedia huggingface dataset:
Prince Williamin piirikunta
Aiheesta muualla

Kuvia tai muita tiedostoja aiheesta Prince Williamin piirikunta Wikimedia Commonsissa
| n k  Virginian osavaltio |
| --- | --- | --- |
| Alueet |  Alleghenyvuoret  Blue Ridge Mountains  Chesapeakenlahti  Cumberlandin vuoristo  Delmarvan niemimaa  Hampton Roads  Lounais-Virginia  Piedmont  Pohjois-Virginia  Shenandoahinlaakso  Tennesseenlaakso  Virginian niemimaa  |  |
| Kaupungit |  Alexandria  Bristol  Buena Vista  Charlottesville  Chesapeake  Colonial Heights  Covington  Danville  Emporia  Fairfax  Falls Church  Franklin  Fredericksburg  Galax  Hampton  Harrisonburg  Hopewell  Lexington  Lynchburg  Manassas  Manassas Park  Martinsville  Newport News  Norfolk  Norton  Petersburg  Poquoson  Portsmouth  Radford  Richmond (pääkaupunki)  Roanoke  Salem  Staunton  Suffolk  Virginia Beach  Waynesboro  Williamsburg  Winchester  |  |
| Piirikunnat |  Accomack  Albemarle  Alleghany  Amelia  Amherst  Appomattox  Arlington  Augusta  Bath  Bedford  Bland  Botetourt  Brunswick  Buchanan  Buckingham  Campbell  Caroline  Carroll  Charles City  Charlotte  Chesterfield  Clarke  Craig  Culpeper  Cumberland  Dickenson  Dinwiiddie  Essex  Fairfax  Fauquier  Floyd  Fluvanna  Franklin  Frederick  Giles  Gloucester  Goochland  Grayson  Greene  Greensville  Halifax  Hanover  Henrico  Henry  Highland  Isle of Wight  James City  King and Queen  King George  King William  Lancaster  Lee  Loudoun  Louisa  Lunenburg  Madison  Mathews  Mecklenburg  Middlesex  Montgomery  Nelson  New Kent  Northampton  Northumberland  Nottoway  Orange  Page  Patrick  Pittsylvania  Powhatan  Prince Edward  Prince George  Prince William  Pulaski  Rappahannock  Richmond  Roanoke  Rockbridge  Rockingham  Russell  Scott  Shenandoah  Smyth  Southampton  Spotsylvania  Stafford  Surry  Sussex  Tazewell  Warren  Washington  Westmoreland  Wise  Wythe  York  |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prince William County, Virginia
Käännös suomeksi
Christian Serratos

| Christian Serratos |
| --- | --- |
 Christian Serratos San Diegon Comic-Conissa 2016.
Henkilötiedot
Syntynyt: 21. syyskuuta 1990 (ikä 34) Pasadena, Kalifornia
Ammatti:  näyttelijä, laulaja, malli
Näyttelijä
Aktiivisena:  2004–
Aiheesta muualla
IMDb 
Christian Serratos (s. 21. syyskuuta 1990) on yhdysvaltalainen näyttelijä. Hänet tunnetaan muun muassa Rosita Espinosan roolista televisiosarjassa The Walking Dead sekä Angela Weberin roolista Twilight-elokuvasarjassa.
Nuoruus ja yksityiselämä

Christian Serratos, oikealta nimeltään Christian Bernardi, syntyi Pasadenassa, Kaliforniassa. Hänellä on italialaiset, meksikolaiset ja irlantilaiset sukujuuret. Nuoruudessaan Serratos harrasti tanssia, itsepuolustuslajeja ja taitoluistelua.
Näyttelemisen ja taitoluistelun lisäksi Serratos laulaa ja kirjoittaa omaa musiikkiaan. Musiikillisiksi esikuvikseen hän on maininnut Fiona Applen, Dead Kennedysin ja Queenin.
Serratos on ollut kasvissyöjä kahdeksanvuotiaasta lähtien ja on tehnyt yhteistyötä PETAn kanssa eläinten oikeuksien puolesta. Marraskuussa 2009 Serratos esiintyi alastomana PETA:n turkisten vastaisen kampanjan mainoksessa.
Ura

Serratos aloitti näyttelijän uransa toimiessaan mallina Ford Modeling Agencylle. Eileen Ford, jolla oli myös näyttelijäntyöhön keskittynyt osasto, halusi hänen kokeilevan näyttelemistä. Serratos ei aluksi ollut kiinnostunut näyttelemisestä, mutta aloitettuaan hän huomasi pitävänsä siitä.
Tunnetuksi hän tuli esiintyessään Suzie Crabgrassinä Nickelodeonin televisiosarjassa Ned’s Declassified, joka alkoi vuonna 2004. Serratos oli ohjelman alkaessa 14-vuotias. Sarja päättyi vuonna 2007. Vuonna 2008 Serratos oli Young Artist -palkintoehdokkaana roolistaan Suziena.
Serratos teki valkokangasdebyyttinsä elokuvassa Twilight – Houkutus vuonna 2008. Alun perin Serratos koe-esiintyi Jessica Stanleyn rooliin, mutta luettuaan kirjasarjaa, johon elokuva perustuu, hän muutti mielensä ja koe-esiintyi Angela Weberin rooliin ihastuttuaan lukiessaan hahmoon. Hän sai Young Artist -palkinnon roolistaan elokuvassa. Hän jatkoi roolissa elokuvan jatko-osissa Twilight – Uusikuu (2009), Twilight – Epäilys (2010) ja Twilight – Aamunkoi, osa 1 (2011).
Vuodesta 2014 alkaen Serratos on esittänyt Abraham Fordin tyttöystävää, Rosita Espinosaa, televisiosarjassa The Walking Dead.
Filmografia

| Vuosi | Suomenkielinen nimi | Alkuperäinen nimi | Rooli | Laji | Huomioita |
| --- | --- | --- | --- | --- | --- |
| 2004 | Mrs. Marshall | Mrs. Marshall | Jillian Marshall | Lyhytelokuva |  |
| 2005 | Zoey 101 | Zoey 101 | Tyttö #1 | TV-sarja | 1 jakso |
| 2006 | Cow Belles | Cow Belles | Heather Perez | TV-elokuva |  |
| 2006 | Seitsemäs taivas | 7th Heaven | Vastaanottovirkailija | TV-sarja | 1 jakso |
| 2007 | Hannah Montana | Hannah Montana | Alexa | TV-sarja | 1 jakso |
| 2004–2007 | Ned’s Declassified | Ned's Declassified School Survival Guide | Susan ”Suzie” Crabgrass | TV-sarja |  |
| 2008 | Twilight – Houkutus | Twilight | Angela Weber | Elokuva |  |
| 2009 | Twilight – Uusikuu | The Twilight Saga: New Moon | Angela Weber | Elokuva |  |
| 2010 | Twilight – Epäilys | The Twilight Saga: Eclipse | Angela Weber | Elokuva |  |
| 2011 | Twilight – Aamunkoi, osa 1 | The Twilight Saga: Breaking Dawn part 1 | Angela Weber | Elokuva |  |
| 2014–2022 | The Walking Dead | The Walking Dead | Rosita Espinosa | TV-sarja |  |
Aiheesta muualla

Kuvia tai muita tiedostoja aiheesta Christian Serratos Wikimedia Commonsissa
Christian Serratos MySpacessa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Saksa  Yhdysvallat 
Henkilöt:  Deutsche Synchronkartei 
Christian Serratos lokakuussa 2009.
Pugliese

Pugliese on Italiasta peräisin oleva leipä, jota käytetään paahtolepänä. Se on peräisin Puglian alueelta. Leivässä käytetään durumvehnäjauhoja. Sen kuori on kullanruskea ja rapea. Sitä käytetään aamiaisleipänä ja joskus siitä tehdään bruschettaa.
Käytävätalo

Käytävätalo on asuinkerrostalo, jossa porrashuoneesta kuljetaan asuntoihin rakennuksen sivulla tai keskellä olevaa käytävää pitkin.
Sivukäytävätalossa käytävä kulkee rakennuksen sivulla. Jos käytävä on avoin, kyseessä on avoin sivukäytävätalo eli luhtitalo.
Keskikäytävätalossa käytävä kulkee rakennuksen keskellä.
Arnadalin kirkko

| Arnadalin kirkko Arnadal kirke |
| --- | --- |
 Kirkko vuonna 2007.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1882
Suunnittelija:  Henrik Nissen
Materiaali:  puu
Istumapaikkoja:  185
Lisää rakennusartikkeleitaArkkitehtuurin teemasivulla
Arnadalin kirkko (norj. Arnadal kirke) on Sandefjordin kunnassa Norjassa sijaitseva puinen pitkäkirkko vuodelta 1882.
Aiheesta muualla

Kuvia tai muita tiedostoja aiheesta Arnadalin kirkko Wikimedia Commonsissa
Osakehuoneisto

Osakehuoneisto tarkoittaa Suomessa asuntoa tai muuta tilaa, jonka hallintaan asunto-osakeyhtiön tai keskinäisen kiinteistöosakeyhtiön osakkeet oikeuttavat. Osakehuoneistoon kuuluvat ne rakennuksen tai kiinteistön osat, jotka kuuluvat osakkeenomistajan hallintaan osakeomistuksen perusteella. Osakehuoneistoon voi kuulua asunto, varasto, pysäköintipaikka, piha-alue tai muu huoneisto tai tila.
Käyttötarkoitukseltaan osakehuoneisto voi olla paitsi asuinhuoneisto myös muun muassa liike-, myymälä-, toimisto- tai autotallihuoneisto tai varastotila. Osakehuoneisto voi olla myös rakentamaton tila kuten autopaikka. Samassa yhtiössä voi olla käyttötarkoitukseltaan erilaisia osakehuoneistoja.
Asunnoksi tarkoitettua osakehuoneistoa kutsutaan myös asunto-osakkeeksi. Se sijaitsee tavallisesti kerrostalossa tai rivitalossa mutta voi olla myös paritalossa tai erillistalossa. Osakehuoneisto voi olla myös omakotitalo, jos se kuuluu asunto-osakeyhtiölle.
Yhtiöjärjestyksen huoneistoselitelmässä määritellään, mitkä tilat kukin osakehuoneisto käsittää ja mikä osakeryhmä vastaa mitäkin osakehuoneistoa.
Parveke

Osakehuoneistoon kuuluu myös sellainen parveke, johon on kulku vain yhden tai useamman osakehuoneiston kautta. Yhtiöjärjestyksessä voidaan kuitenkin määrätä, että parvekkeet ovat yhtiön hallinnassa.
Huoneiston edustalla oleva kattoalue (kattoterassi) ei lähtökohtaisesti kuulu osakehuoneistoon. Kattoterassin hallintaoikeus voi kuitenkin perustua yhtiöjärjestysmääräykseen.
Piha

Osakehuoneiston edustalla oleva piha-alue ei lähtökohtaisesti kuulu osakehuoneistoon, vaikka se olisi aidattu tai muuten merkitty ja vaikka sinne olisi pääsy vain yhdestä tai tietyistä huoneistoista. Jos piha-alue halutaan rinnastaa osakehuoneistoon tai parvekkeeseen, siitä on määrättävä yhtiöjärjestyksessä.
Elizabeth Olsen

| Elizabeth Olsen |
| --- | --- |
 Elizabeth Olsen Toronton elokuvajuhlilla vuonna 2024.
Henkilötiedot
Koko nimi:  Elizabeth Chase Olsen
Syntynyt: 16. helmikuuta 1989 (ikä 35) Los Angeles, Kalifornia, Yhdysvallat
Ammatti:  näyttelijä, kirjailija
Puoliso:  Robbie Arnett
Näyttelijä
Aktiivisena:  1994–
Merkittävät roolit:   Martha Marcy May Marlene  Godzilla  Marvel Cinematic Universe  Wind River 
Aiheesta muualla
IMDb 
Elonet
AllMovie
Elizabeth Chase Olsen (s. 16. helmikuuta 1989 Los Angeles, Kalifornia) on yhdysvaltalainen näyttelijä.  Hän on näyttelijä- ja muotisuunnittelijakaksosten Mary-Kate ja Ashley Olsenin nuorempi sisar.
Olsen näytteli pientä roolia televisioelokuvassa How the West Was Fun vuonna 1994, jossa hänen sisarensa esittivät pääosaa. Hän aloitti näyttelemisen elokuvissa vuonna 2011 ja teki läpimurtonsa samana vuonna elokuvassa Martha Marcy May Marlene. Rooli toi Olsenille monia kriitikkopalkintoja ja -ehdokkuuksia. Olsen esiintyi jatkossakin pienen budjetin independent-elokuvissa, kuten Liberal Arts (2012), Kill Your Darlings (2013) ja Very Good Girls (2013), kunnes sai roolin suuremman luokan elokuvasta Godzilla (2014). Olsen valittiin vuonna 2014 esittämään sarjakuvahahmo Wanda Maximoffia Marvel Cinematic Universen elokuvissa. Hahmo nähtiin ensi kerran Captain America: The Return of the First Avengerin (2014) lopussa, jonka jälkeen Olsen on esittänyt hahmoa elokuvissa Avengers: Age of Ultron (2015), Captain America: Civil War (2016), Avengers: Infinity War (2018), Avengers: Endgame (2019). Disney+-sarjassa WandaVision (2021) hahmosta tuli ensi kertaa Purppuranoita, jona hän esiintyi myös elokuvassa Doctor Strange in the Multiverse of Madness (2022).
Olsen on kirjoittanut lastenkirjan aviopuolisonsa Robbie Arnettin kanssa. Kirja julkaistiin vuonna 2022 nimellä Hattie Harmony: Worry Detective.
Yksityiselämä

Olsen syntyi vuonna 1989 Los Angelesissa, Kaliforniassa. Hänen vanhempansa ovat Jarnette Jones ja David Olsen. Hän on nuorina elokuvatähdiksi nousseiden kaksosten, Mary-Kate ja Ashley Olsenin, nuorempi sisar. Olsen paljasti kesäkuussa 2021, että hän on naimisissa muusikko Robbie Arnettin kanssa. Olsen on ollut ateisti 13-vuotiaasta lähtien.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1994 | How the West Was Fun | How the West Was Fun | tyttö autossa | televisioelokuva |
| 2011 | Martha Marcy May Marlene | Martha Marcy May Marlene | Martha |  |
| 2011 | Peace, Love and Misunderstanding | Peace, Love and Misunderstanding | Zoe |  |
| 2011 | Silent House | Silent House | Sarah |  |
| 2012 | Red Lights | Red Lights | Sally Owen |  |
| 2012 | Liberal Arts | Liberal Arts | Zibby |  |
| 2013 | Kill Your Darlings | Kill Your Darlings | Edie Parker |  |
| 2013 | Very Good Girls | Very Good Girls | Gerry |  |
| 2013 | In Secret | In Secret | Thérèse Raquin |  |
| 2013 | Oldboy | Oldboy | Marie Sebastian |  |
| 2014 | Captain America: The Return of the First Avenger | Captain America: The Winter Soldier | Wanda Maximoff | kreditoimaton cameo |
| 2014 | Godzilla | Godzilla | Elle Brody |  |
| 2015 | Avengers: Age of Ultron | Avengers: Age of Ultron | Wanda Maximoff |  |
| 2015 | I Saw the Light | I Saw the Light | Audrey Williams |  |
| 2016 | Captain America: Civil War | Captain America: Civil War | Wanda Maximoff |  |
| 2017 | Ingrid Goes West | Ingrid Goes West | Taylor Sloane |  |
| 2017 | Wind River | Wind River | Jane Banner |  |
| 2017 | Kodachrome | Kodachrome | Zooey |  |
| 2018 | Avengers: Infinity War | Avengers: Infinity War | Wanda Maximoff |  |
| 2019 | Avengers: Endgame | Avengers: Endgame | Wanda Maximoff |  |
| 2022 | Doctor Strange in the Multiverse of Madness | Doctor Strange in the Multiverse of Madness | Wanda Maximoff / Purppuranoita, Wanda Maximoff (Maa-838) |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Huomioita |
| --- | --- | --- | --- | --- |
| 2016 | Historiaa hiprakassa | Drunk History | Norma Kopp | Jakso: ”Siblings” |
| 2017 | HarmonQuest | HarmonQuest | Stirrip | Jakso: ”The Keystone Obelisk” |
| 2018–2019 | Sorry For Your Loss | Sorry For Your Loss | Leigh Shaw | päärooli; myös vastaavana tuottajana |
| 2021 | WandaVision | WandaVision | Wanda Maximoff / Purppuranoita | minisarja; päärooli |
| 2021 | Marvel Studios: Assembled | Marvel Studios: Assembled | oma itsensä | Jakso: ”Näin tehtiin WandaVision” |
| 2023 | Love and Death | Love and Death | Candy Montgomery | minisarja; päärooli |
| 2023–2024 | What If...? | What If...? | Wanda Maximoff / Purppuranoita / Wanda-Merlin | 2 jaksoa; äänirooli |
| 2025 | Marvel Zombies | Marvel Zombies | zombi-Wanda Maximoff | äänirooli |
Aiheesta muualla

Kuvia tai muita tiedostoja aiheesta Elizabeth Olsen Wikimedia Commonsissa
Elizabeth Olsen Internet Movie Databasessa. (englanniksi)
Elizabeth Olsen Elonetissä.
Elizabeth Olsen Allmoviessa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Alankomaat 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  DDB  Elonet 
Muut:  IdRef
Portaikkotalo

Portaikkotalo on kerrostalo, jossa huoneistojen sisäänkäynti avautuu porrassyöksyjä ja hissikuilua yhdistävälle kerrostasolle.
Portaikkotalo voi olla pistetalo tai lamellitalo.
Skjeen kirkko

| Skjeen kirkko Skjee kirke |
| --- | --- |
 Kirkko vuonna 2013.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1200-luku
Materiaali:  kivi
Lisää rakennusartikkeleitaArkkitehtuurin teemasivulla
Skjeen kirkko (norj. Skjee kirke) on Sandefjordin kunnassa Norjassa sijaitseva kivinen pitkäkirkko 1200-luvulta.
Aiheesta muualla

Kuvia tai muita tiedostoja aiheesta Skjeen kirkko Wikimedia Commonsissa
Sandarin kirkko

| Sandarin kirkko Sandar kirke |
| --- | --- |
 Kirkko vuonna 2008.
Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1792
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Sandarin kirkko (norj. Sandar kirke) on Sandefjordin kunnassa Norjassa sijaitseva puinen pitkäkirkko vuodelta 1792.
Aiheesta muualla

Kuvia tai muita tiedostoja aiheesta Sandarin kirkko Wikimedia Commonsissa
Lamman laivaonnettomuus 2012

Sea Smooth törmäyksen jälkeen.
Lamman laivaonnettomuus tapahtui 1. lokakuuta 2012, kun kaksi laivaa törmäsi Hongkongissa lähellä Lamman saarta. Toisessa laivassa oli paikallisen energiayhtiön työntekijöitä perheenjäsenineen, kun taas toinen alus oli vuoroliikenteessä ollut lautta. Onnettomuudessa sai surmansa 39 ihmistä. Kymmeniä ihmisiä loukkaantui, ja yli sata joutui sairaalaan hoidettavaksi. Kaikki kuolleet olivat energiayhtiön työntekijöitä kuljettaneesta aluksesta.
Onnettomuuden jälkeen seitsemän ihmistä pidätettiin epäiltyinä ihmishenkien vaarantamisesta. Onnettomuudessa osallisina olleet alukset olivat nimeltään Sea Smooth ja Lamma IV. Törmäyksestä ei nostettu syytteitä.
Onnettomuus oli tuhoisin merellä tapahtunut onnettomuus Hongkongissa sitten vuoden 1971 onnettomuuden, jossa kuoli 88 ihmistä.
Stokken kirkko

| Stokken kirkko Stokke kirke |
| --- | --- |

Sijainti:  Sandefjord, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1886
Suunnittelija:  Jacob Wilhelm Nordan
Materiaali:  tiili
Lisää rakennusartikkeleitaArkkitehtuurin teemasivulla
Stokken kirkko (norj. Stokke kirke) on Sandefjordin kunnassa Norjassa sijaitseva tiilinen pitkäkirkko vuodelta 1886.
Aiheesta muualla

Kuvia tai muita tiedostoja aiheesta Stokken kirkko Wikimedia Commonsissa
Amursk

| Amursk (Аму́рск) |
| --- | --- |
 Näkymä Amurskiin
 lippu:  vaakuna
 Amursk
 Koordinaatit: 50°13′00″N, 136°54′00″E 
Valtio:  Venäjä
Aluepiiri:  Habarovskin aluepiiri
Pinta-ala:  
 – Kokonaispinta-ala:  317,971 km²
Väkiluku (2016):  40 561
 – Väestötiheys:  127,6 as./km²
Aikavyöhyke:  UTC+10 (MSK+7)
Postinumero:  682640
Suuntanumero(t):  42142
Infobox OKVirheellinen NIMI-arvo: 
Amursk (ven. Аму́рск) on kaupunki Amurjoen varrella Habarovskin aluepiirissä Venäjän kaukoidässä, noin 45 kilometriä Komsomolsk-na-Amuresta ja 328 kilometriä aluepiirin pääkaupungista Habarovskista pohjoiseen. Kaupungissa on arviolta 40 561 asukasta (vuonna 2016) ja sen pinta-ala on 317,971 neliökilometriä.
Amursk perustettiin vuonna 1958 ja kaupunki siitä tuli 1973.
Aiheesta muualla

Kuvia tai muita tiedostoja aiheesta Amursk Wikimedia Commonsissa
Vachirawit Chivaaree

| Vachirawit Chivaaree |
| --- | --- |
 Love You To Debt movie premiere 2024
Henkilötiedot
Koko nimi:  Bright Vachirawit Chivaaree
Syntynyt: 27. joulukuuta 1997 (ikä 26) Nakhon Pathomin maakunta, Thaimaa
Ammatti:  Näyttelijä, laulaja, malli
Näyttelijä
Aktiivisena:  2013–
Merkittävät roolit:  Sarawat – 2gether: The Series Thyme – F4 Thailand: Boys Over Flowers  Kimhan – Astrophile   Peter – I Sea U
 Nimikirjoitus
Aiheesta muualla
IMDb 
Vachirawit Chivaaree (thaiksi วชิรวิชญ์ ชีวอารี; s. 27. joulukuuta 1997 Thaimaa),  tunnetaan myös nimellä Bright, on thaimaalainen televisio- ja elokuvataiteilija, laulaja ja malli. Hänet tunnetaan parhaiten roolistaan televisiosarjoissa 2gether: The Series ja Astrophile sekä elokuvassa F4 Thailand: Boys Over Flowers. Hän on yksi kansainvälisesti seuratuimmista thaimaalaisista taiteilijoista sosiaalisessa mediassa. Hän on ASTRO Stuff -tuotteiden ja Cloud9 Entertainment -toimiston omistaja.
Yksityiselämä

Bright syntyi Nakhon Pathomin maakunnassa, Thaimaassa. Hän on thaimaankiinalaista ja amerikkalaista syntyperää. Hän on kiinnostunut musiikista ja hän alkoi oppia useita soittimia. Vuonna 2021 hän suoritti markkinoinnin kandidaatin tutkinnon (BBA) Bangkokin yliopistossa. Hän puoltaa ja tuki julkisesti keskustelua villieläinten, eläinten ja meren hyvinvoinnista. Hän harrasti nyrkkeilyä, jalkapalloa ja musiikkia.
Ura

Vuonna 2013 Bright työskenteli mallina ja pienissä rooleissa viihdeteollisuudessa. Hänen ensimmäinen roolinsa oli Strawberry Krub Cake -sarjassa. Hän teki hänen läpimurtonsa Sarawatin roolilla, joka oli hänen ensimmäinen tärkeä roolinsa 2gether: The Series -televisiosarjassa. Sitten rooli F4 Thailand: Boys Over Flowersissa -sarjassa teki Brightista välittömästi kuuluisan, hän vakuutti kriitikot näyttelijätaidoillaan. Seuraavana vuonna hän näytteli sarjoissa Astrophile ja Good Old Days. Vuonna 2023 hän esiintyi myös fantasiasarjoissa Midnight Musemn ja Enigma.
Syyskuussa 2023 Bright irtisanoi sopimuksensa GMMTV:n kanssa ja hänestä tulee itsenäinen näyttelijä omassa yrityksessään, Cloud9 Entertainment Agencyssa.
Filmografia > Elokuvat

| Vuosi | Alkuperäinen nimi | Rooli | Huom | viite |
| --- | --- | --- | --- | --- |
| 2016 | Love Say Hey | Tae | Päärooli |  |
| 2018 | 0.9 Kilometers to Mile | Short film | Päärooli |  |
| 2021 | 2gether: The Movie | Sarawat Guntithanon | Päärooli |  |
| 2023 | Congrats My Ex! | Tim | Päärooli |  |
| 2024 | The Interest | Bo | Päärooli |  |
Filmografia > Televisiosarjat

| Vuosi | Alkuperäinen nimi | Rooli | Huom | viite |
| --- | --- | --- | --- | --- |
| 2013 | The Beginning: Story 2: Run Lovers Run | Bright | Päärooli |  |
| 2014 | Karma | Tao | Bittiosa |  |
| 2018 | I Sea U | Peter/Peyton | Päärooli |  |
| 2018 | Love Songs Love Series: Rao Lae Nai | Bright | Päärooli |  |
| 2018 | Roop Thong | Ekkarat | Bittiosa |  |
| 2018 | Social Death Vote | Day | Päärooli |  |
| 2018 | Love Songs Love Series: Ja Ruk Reu Ja Rai | Ter | Päärooli |  |
| 2018 | Love Songs Love Series: Gor Koey Sunya | Ken | Sivurooli |  |
| 2018 | Yuttakarn Prab Nang Marne | Tuanote | Bittiosa |  |
| 2019 | Korn Aroon Ja Roong: Ep.14 Onwards | Anotai (Adult) | Sivurooli |  |
| 2019 | My Ambulance | Peng (Young) | Vierasrooli |  |
| 2019 | Heha Mia Navy | Seaman Bright | Bittiosa |  |
| 2020 | 2gether: The Series | Sarawat Guntithanon | Lead Role |  |
| 2020 | Still 2gether | Sarawat Guntithanon | Lead Role |  |
| 2021 | In Time with You: Thueng Ham Jai Kor Ja Rak | Nick | Sivurooli |  |
| 2021 | F4 Thailand: Boys Over Flowers | Thyme (Akira Paramaanantra) | Lead Role |  |
| 2022 | Astrophile | Kimhan | Lead Role |  |
| 2022 | Good Old Days: Story 4: Our Soundtrack | Thanis Weerasakwong (Tong) | Lead Role |  |
| 2023 | Midnight Museum: Ep.3 | Moth | Vierasrooli |  |
| 2023 | Enigma: Ep.4 | Tul | Vierasrooli |  |
Aiheesta muualla

Vachirawit Chivaaree Internet Movie Databasessa. (englanniksi)
Vachirawit Chivaaree Instagramissa
Vachirawit Chivaaree Twitterissä
Portaat

Suorat portaat.
Kierreportaat Vatikaanin museossa.
Portaat eli porras on rakennelma, joita pitkin voi kävellä eri korkeudella olevalta tasolta toiselle.
Portaat koostuvat kahdesta tai useammasta askelmasta, joiden tarkoituksena on jakaa suuri korkeusero useaksi pieneksi eroksi. Portaista voidaan esimerkiksi arkkitehtuurisista syistä tehdä hyvinkin monimuotoisia. Yleisimpiä malleja kutsutaan usein niiden ylhäältä kuvatun mallin mukaisesti I- (suorat), L-, U- tai Y-portaiksi.lähde? Portaita, jotka kiertyvät keskiakselinsa ympäri kutsutaan kierreportaiksi. Parviportaiksi kutsutaan portaita, jotka nousukulmansa ja leveytensä puolesta eivät täytä normaalien portaiden turvallisuusmääräyksiä. Tyypillisesti nämä portaat johtavat rakennuksen parvelle.
Sana porras yksikössä tarkoittaa sekä yksittäistä porrasaskelmaa että koko rakennusosaa, askelmasarjaa eli portaita.
Portaiden etenemäksi (e) kutsutaan kahden porrasaskeleen etureunojen välistä vaakasuoraa etäisyyttä. Nousuksi (n) kutsutaan kahden portaan yläpintojen välistä pystysuoraa etäisyyttä. Sisäportaissa nousun ja etenemän sopivana suhteena pidetään 2n + e ≈ 630 mm, ulkoportaissa hieman enemmän. Varsinkin pidempiin portaisiin rakennetaan usein lepotaso.
Porrassyöksyksi eli syöksyksi kutsutaan portaiden tasolta toiselle johtavaa askelmasarjaa, esimerkiksi väli- ja kerrostason yhdistäviä portaita.
Suomessa portaiden rakentamista ohjaa Suomen rakentamismääräyskokoelman osio F2.
Kuuluisia portaita

Espanjalaiset portaat (Rooma)
Potjomkinin portaat (Odessa)